**«Superhero»**, երգ, որը երգում է լեհ երգչուհի Վիկտորյա Գաբորը։ Նա Մանկական Եվրատեսիլ 2019 երգի մրցույթում ներկայացրել է Լեհաստանը և հաղթել մրցույթում։ Երգը գրել են Մաուգորզատա Ուշցիուովսկան, Պատրիկ Կումուրը և Դոմինիկ Բուչկովսկի-Վոյտաշեկը։ Այն թողարկվել է 2019 թվականի սեպտեմբերի 30-ին։

Ստեղծման պատմություն
--------------------

«Superhero»-ն գրել են լեհ երգիչ, երգահան Ուշցիուովսկան և երգահաններ Պատրիկ Կումուրը և Դոմինիկ Բուչկովսկի-Վոյտաշեկը։ Ուշցիուովսկան և Կումուրը ավելի վաղ համահեղինակել են Մանկական Եվրատեսիլում Լեհաստանին հաղթանակ բերած վերջին` "Anyone I Want to Be" երգը, որը կատարել է Ռոքսանա Վենգելը։ Երգի տեքստը պատմում է գլոբալ տաքացման դեմ պայքարի և շրջակա միջավայրի պաշտպանության աջակցության մասին։

Մանկական Եվրատեսիլ
------------------

2019 թվականի սեպտեմբերի 29-ին Գաբորը մասնակցել է Szansa na sukces (Հաղթելու հնարավորություն) 2019 շոուի եզրափակչին՝ նախապես հաղթելով երկրորդ կիսաեզրափակում` կատարելով Blue Café խմբի «You May Be in Love» երգի քավըրը։ Եզրափակչում Գաբորին հանձնարարվել է կատարել "Superhero" երգը` որպես Մանկական Եվրատեսիլ երգի մրցույթին ընտրված երգ։ Նա հաղթել է մրցույթը` ստանալով առավելագույն միավորները թե՛ պրոֆեսիոնալ ժյուրիից, թե՛ հեռուստադիտողների քվեարկությունից և հնարավորություն է ստացել Գլիվիցեում կայանալիք Մանկական Եվրատեսիլ 2019 երգի մրցույթում ներկայացնել Լեհաստանը։ Մրցույթը տեղի է ունեցել նոյեմբերի 24-ին, Գլիվից Արենայում. Գաբորը հանդես է եկել տասնմեկերորդը` Ղազախստանի ներկայացուցիչ Երժան Մաքսիմից հետո և Իռլանդիայի ներկայացուցիչ Աննա Քիրնիից առաջ։ Քվեարկության ընթացքում պարզվել է, որ Գաբորը պրոֆեսիոնալ ժյուրիի գնահատականներով գրավել է երկրորդ տեղը` ստանանալով 112 միավոր և հաղթել է օնլայն քվեարկությունը` ստանալով 116 միավոր։ Ընդհանուր առմամբ Գաբորը հավաքել է 278 միավոր` հայտարարվելով մրցույթի հաղթող։

Իր հաղթանակով Գաբորը դարձել է երգի մրցույթը հաղթող երկրորդ լեհ մասնակիցը, և Լեհաստանը դարձել առաջին երկիրը, որը երկու տարի անընդմեջ հաղթում է Մանկական Եվրատեսիլը։ Որպես հաղթող` Լեհաստանը ստացել է 2020-ի Մանկական Եվրատեսիլ երգի մրցույթի առաջին մերժման իրավունքը, բայց Լեհաստանը հրապարակայնորեն հայտարարել է, որ շահագրգռված է այն կրկին հյուրընկալել։

Չարթեր
------

| Գրաֆիկ (2019) | Առաջնային դիրք |
| --- | --- |
| Լեհաստան Polish Airplay Top 20 | 4 |

Թողարկման պատմություն
---------------------

| Տարածաշրջան | Ամսաթիվ | Ֆորմատ | Լեյբլ |
| --- | --- | --- | --- |
| Տարբեր | 2019 թվական, սեպտեմբերի 30 | Երաժշտության ներբեռնում | Universal |
|

Ծանոթագրություններ
------------------

1. ↑  Królak Sergiusz, Sychowiec Maciej (2019-09-29)։ «Eurowizja Junior 2019: Wywiad z Viki Gabor»։ *eurowizja.org* (Polish)։ OGAE Polska
2. ↑  Herbert Emily (օգոստոսի 22, 2019)։ «Poland: Szansa na Sukces Final to Take Place On September 29th»։ *Eurovoix*։ Վերցված է սեպտեմբերի 4, 2019
3. ↑  Farren Neil (սեպտեմբերի 15, 2019)։ «Poland: Szansa na Sukces Heat 2 Results»։ *Eurovoix*
4. ↑  Prętnicka Beata (2019-09-15)։ «Viki Gabor zwyciężczynią drugiego odcinka „Szansy na sukces"!»։ *eurowizja.org* (Polish)։ OGAE Polska
5. ↑  Kurdupski Michał (2019-09-29)։ «Wiktoria Gabor reprezentantką Polski na Eurowizję Junior 2019»։ *wirtualnemedia.pl* (Polish)։ Wirtualne Media
6. ↑  Herbert Emily (նոյեմբերի 24, 2019)։ «Poland: Viki Gabor wins Junior Eurovision 2019»։ Eurovoix
7. ↑  Muldoon Padraig (նոյեմբերի 24, 2019)։ «Junior Eurovision 2019 results: Poland’s Viki Gabor is the winner with "Superhero"»։ Wiwibloggs
8. ↑  «Viki Gabor wins Junior Eurovision 2019 for Poland!»։ EBU։ նոյեմբերի 24, 2019
9. ↑  Błażewicz Maciej (սեպտեմբերի 29, 2019)։ «„Superhero" wygrywa polskie preselekcje do Eurowizji Junior 2019!»։ *dziennik-eurowizyjny.pl*։ Վերցված է սեպտեմբերի 29, 2019
10. ↑  Listy bestsellerów, wyróżnienia: Związek Producentów Audio-Video. Polish Airplay Top 20. ZPAV. Ստուգվել է 30 November 2019.
11. ↑  «Superhero (Junior Eurovision 2019 / Poland) - Single»։ iTunes։ Վերցված է նոյեմբերի 24, 2019